b"\n_START_ARTICLE_\nLlu\xc3\xads Guin\xc3\xb3 i Subir\xc3\xb3s\n_START_SECTION_\nBiografia\n_START_PARAGRAPH_\nLlicenciat en dret, ha exercit d'advocat durant molts anys. Militant de Converg\xc3\xa8ncia Democr\xc3\xa0tica de Catalunya, fou escollit alcalde de Besal\xc3\xba a les eleccions municipals espanyoles de 1995, i ha estat re-escollit en totes les eleccions municipals des d'aleshores. Tamb\xc3\xa9 ha estat conseller comarcal de la Garrotxa entre 1995 i 2003 i diputat a la Diputaci\xc3\xb3 de Girona del 2001 al 2007. \xc3\x89s membre de l'executiva de l'Associaci\xc3\xb3 Catalana de Municipis i Comarques i de la Federaci\xc3\xb3 Espanyola de Municipis i Prov\xc3\xadncies (FEMP)._NEWLINE_Ha estat elegit diputat a les eleccions al Parlament de Catalunya de 2010 i 2012. En 2013 fou nomenat president de la  Comissi\xc3\xb3 d'Estudi dels Permisos de Prospecci\xc3\xb3 i Explotaci\xc3\xb3 d'Hidrocarburs no Convencionals per mitj\xc3\xa0 de Fracturaci\xc3\xb3 Hidr\xc3\xa0ulica. Fou reelegit a les eleccions al Parlament de Catalunya de 2015 dins les llistes de Junts pel S\xc3\xad i va ser nomenat vicepresident primer de la cambra el juliol de 2017. Est\xc3\xa0 processat per desobedi\xc3\xa8ncia per haver votat a la Mesa del Parlament a favor de la tramitaci\xc3\xb3 de la Llei del refer\xc3\xa8ndum, a l'espera de judici._NEWLINE_A les eleccions al Parlament de Catalunya de 2017 fou elegit diputat amb la llista de Junts per Catalunya."